​QALQONSIMON BEZ SALOMATLIGI UChUN 9 MAHSULOT

Ushbu a`zo faoliyatidagi o`zgarishlar organizmning gormonal holatiga ta`sir etishi mumkin. Bu esa nainki umumiy ahvolingiz, balki farzand ko`rish imkoniyatingizga ham daxl qiladi. Muammo yuzaga kelmasligi uchun qalqonsimon bezni foydali mahsulotlar bilan siylab turing.
Asal, yong`oq va limon
3-4 ta yong`oqni maydalab, 1 osh qoshiq asal bilan aralashtiring. 1-2 hafta mobaynida ertalab och qoringa qabul qiling. 2-3 ta limonni go`shtqiymalagichdan o`tkazib, ta`bga ko`ra asal qo`shing. Aralashmani bir kunda 3 mahal, 1 choy qoshiqdan ovqatdan oldin tanovul qiling.
Foto: limon, myod, orexi 
Dengiz karami
Tarkibida yod hamda 40 dan ziyod vitamin va minerallar mavjud. Bir haftada 3-4 marta dengiz karamidan tayyorlangan salat sog`liqqa g`oyat foydali. 
Xurmo 
Foydasi uchun bir donasi kifoya qiladi. Chunki organizmingiz faqat bitta mevadagi yod va vitaminlarni qabul qilib, qolganlarini e`tibordan chetda qoldiradi.
Piyoz 
Qalqonsimon bez, yurak va jigarga foydali bo`lib, immunitetni mustahkamlaydi. Boshpiyozni halqasimon shaklda to`g`rab, sovuq suvda chaying-da, taomga qo`shib eng. 
Foto: luk
Olma 
Yashil olmalar har tomonlama foydali hisoblanadi. Olmani po`sti bilan iste`mol qilish lozim. Urug`ida esa yod va yog` kislotalari bo`lib, qalqonsimon bez faoliyatiga ijobiy ta`siri bor. 
Krab go`shti 
Tarkibidagi V12  va  sink (rux) moddasi immunitetni chiniqtiradi. Krab go`shtining konservalangan yohud qalamcha shakliga keltirilgani ham foydali xususiyatini yo`qotmaydi.
Chernika
Antioksidantlarga boyligi bilan mevalar orasida birinchlikni egallaydi. Qalqonsimon bez faoliyatidagi gormonal o`zgarishlarning oldini oladi.
Ismaloq 
Lyutein va karotenoidlar hisobiga qalqonsimon bez faoliyati to`xtab qolmaydi. Ismaloqni salat va eguliklarga qo`shib iste`mol qilish mumkin. 
Qizil baliq 
Sog`lig`ingizga foyda bo`lishini istasangiz, baliqning ushbu turini kechki ovqatga qoldiring. Omega 3 yog` kislotalari hamda ko`plab vitaminlarga boy bu mahsulot tanangizga quvvat bag`ishlaydi.